Použitie masti TOBRADEX na jazvy po blepharoplastike pri diagnóze HIT
Dobrý večer! 
Môžem používať mast TOBRADEX na jazvy po blepharoplastike očí,keď mám HIT?Dr.predpisal no nevie,či môžem...Mam si 2x denne natierať jazvy s tým,dnes mi vybrali stehy.Dakujem
Dobrý deň,
ďakujeme za Vašu otázku.
Masť Tobradex obsahuje kombináciu liečiv tobramycín a dexametazón. Tobramycín je aminoglykozidové antibiotikum, dexametazón patrí do skupiny liečiv nazývaných kortikosteroidy. Nie je stanovený zoznam antibiotík vhodných, resp. nevhodných u pacientov s histamínovou intoleranciou. Podľa niektorých zdrojov sa medzi problematické radia napríklad cefuroxím, či kyselina klavulánová. Pri mnohých liekoch však nie je známy ich vzťah k histamínu, a preto si ich musí každý odsledovať sám. Podstatná je individuálna odpoveď pacienta, čo znamená, že aj potencionálne rizikové lieky pri HIT u vás nemusia vyvolávať žiadne komplikácie a zároveň je na ošetrujúcom lekárovi, aby zvážil prínos liečby a možné riziká v závislosti od liečby.
Prajem pekný zvyšok dňa.
S pozdravom
Mgr. Emma Halás Haluščíková